190 
Virkning paa det respiratoriske Stofskifte i Lungerne, og vi faar 
aldrig den typiske Virkning, vi kender fra Forsøgene med Skild¬ 
padder, og som hos disse Dyr tilmed var konstant. Det er ikke 
muligt at udtale noget sikkert om Aarsagen til, at denne Virkning 
ikke indtræder. Men det fremgaar tydelig af disse Forsøg, at de 
i Vagus løbende Traade til Lungerne her hos Kaniner, i Modsæt¬ 
ning til hvad Tilfældet var hos Skildpadder, ikke er i Besiddelse 
af Tonus. 
At Eesultatet af Forsøgene med Irritation af N. Vagus er 
saa ringe her i denne Række Forsøg, kan muligvis skyldes, at 
Lungernes eget Stofskifte hos disse højere Dyr kommer til at spille 
en Rolle med. Rimeligere er det dog at antage, at der i Vagus 
forløber saa mange Nervetraade med saa forskellige Funktioner, at 
en Irritation af den samlede Vagusstamme ikke vil kunne fremkalde 
en enkelt typisk, konstant Virkning. En saadan kunde maaske 
opnaaes, om man kunde nøjes med at irritere bestemte Traade i 
Vagus; men selv i det Tilfælde var det muligt, at en konstant 
Virkning udeblev, nemlig hvis N. Vagus i de forskellige Forsøg var 
i en forskellig Tilstand af Innervation fra Dyrets Side. — 
Vi skal nu se lidt nærmere paa enkelte Forsøg. I dem alle 
er begge Nn. Sympathici overskaarne før Forsøgets Begyndelse. 
A. Overskæringsforstfg. Forsøg 28. Ætyluretan. Overskæring 
af højre K. Vagus har ingen Virkning haft. Overskæring af venstre 
N. Vagus har bevirket en forbigaaende lige stor Stigning af Ilt¬ 
optagelsen og Kulsyreudskillelsen i højre Lunge. Antallet af Hjærte- 
slag og Respirationer er ikke paavirket af Overskæringerne. 
Forsøg 29. Ætyluretan. Overskæring af højre N. Vagus har 
ingen Virkning haft. Overskæring af venstre N. Vagus har bevirket 
et begyndende Fald baade af Iltoptagelsen og Kulsyreudskillelsen 
paa højre Side, hvilket Fald først tiltager, senere atter ophører. 
Hjærteslagenes Antal er ikke talt. Respirationen næppe paavirket. 
Forsøg 30. Morfin. Overskæring af højre N. Vagus ingen 
Virkning. Overskæring af venstre N. Vagus en forbigaaende Stig- 
